b'\n_START_ARTICLE_\nSeimo r\xc5\xabmai\n_START_SECTION_\nIstorija\n_START_PARAGRAPH_\nPirmojo pastato statybos darbai buvo prad\xc4\x97ti 1976\xc2\xa0m. Statyboms vadovavo architektai Algimantas Nasvytis ir Vytautas Nasvytis. R\xc5\xabmai buvo baigti 1980\xc2\xa0m. \xc4\xae \xc5\xa1\xc4\xaf pastat\xc4\x85 i\xc5\xa1 Lietuvos SSR Valstybinio akademinio operos ir baleto teatro pastato persik\xc4\x97l\xc4\x97 Lietuvos SSR Auk\xc5\xa1\xc4\x8diausioji Taryba._NEWLINE_1978 m. \xc5\xa1alia pastatytas Lietuvos SSR finans\xc5\xb3 ministerijos pastatas (architektas Andrius Gudaitis), o 1979 m. \xe2\x80\x93 Respublikin\xc4\x97s profesini\xc5\xb3 s\xc4\x85jung\xc5\xb3 tarybos r\xc5\xabmai (architektas \xc4\x8ceslovas Maz\xc5\xabras). XX a. pabaigoje \xc5\xa1ie pastatai perduoti Lietuvos Respublikos Seimui ir pervadinti \xc4\xaf Seimo II-uosius (buv\xc4\x99s Lietuvos SSR finans\xc5\xb3 ministerijos pastatas) ir III-iuosius (buv\xc4\x99 Respublikin\xc4\x97s profesini\xc5\xb3 s\xc4\x85jung\xc5\xb3 tarybos r\xc5\xabmai) r\xc5\xabmus._NEWLINE_1993\xe2\x80\x931997 m. Seimo I-\xc5\xb3j\xc5\xb3 r\xc5\xabm\xc5\xb3 vakarin\xc4\x97je dalyje dirbo Lietuvos Respublikos Prezidento kanceliarija._NEWLINE_2006\xc2\xa0m. buvo prad\xc4\x97ti darbai naujai parlamento salei statyti, senieji Seimo II-ieji r\xc5\xabmai buvo nugriauti. 2007 m. rugs\xc4\x97jo 10 d. buvo atidaryta nauja sal\xc4\x97, kurios darbai kainavo 50 milijon\xc5\xb3 lit\xc5\xb3. Rekonstrukcijos metu Seimo I-ieji, II-ieji ir III-ieji r\xc5\xabmai buvo sujungti. Seimo I-\xc5\xb3j\xc5\xb3 r\xc5\xabm\xc5\xb3 parlamento sal\xc4\x97 naudojama \xc5\xa1ventiniams renginiams. 2008 m. atlikti rekonstrukcijos darbai Seimo III-iuose r\xc5\xabmuose, 2009, 2011\xe2\x80\x932012 m. ir 2014\xe2\x80\x932015 m. \xe2\x80\x93 Seimo I-iuose r\xc5\xabmuose._NEWLINE_2017 m. buv\xc4\x99s leidyklos \xe2\x80\x9eValstyb\xc4\x97s \xc5\xbeini\xc5\xb3\xe2\x80\x9c pastatas tapo Seimo IV-aisiais r\xc5\xabmais.'